
Na podlagi 61., 74. in 79. člena Zakona o prostorskem načrtovanju (Ur. l. RS, št. 33/07), 17. člena Uredbe o vsebini programa opremljanja zemljišč za gradnjo (Ur. l. RS, št. 80/07), 7. člena Pravilnika o merilih za odmero komunalnega prispevka (Ur. l. RS, št. 95/07) in 20. člena Statuta Občine Vrhnika (Ur. l. RS, št. 99/99, 39/00, 36/01, 77/06) je Občinski svet Občine Vrhnika na 10. seji, dne 24. 1. 2008 sprejel
ODLOK

o občinskem podrobnem prostorskem načrtu za

trgovino Lidl v Sinji Gorici
I. UVODNE DOLOČBE

1. člen

(podlaga za prostorski akt)
(1) S tem odlokom se, v skladu z Dolgoročnim in srednjeročnim družbenim planom občine Vrhnika za obdobje 1986-2000 in 1986-1990 (Uradne objave NČ, št. 4/87, 13/88, Ur. l. RS, št. 21/90, 41/94, 50/94, 63/96, 70/97, 73/97, 76/98, 69/99, Uradne objave NČ, št. 272/01, 277/01, 304/04), sprejme Občinski podrobni prostorski načrt za trgovino Lidl v Sinji Gorici (v nadaljnjem besedilu OPPN).

(2) OPPN je izdelan na podlagi idejnih načrtov in strokovnih podlag.

(3) OPPN je izdelal Primis Vrhnika d.d. julija 2007 pod št. naloge 128/06.

2. člen

(vsebina odloka)

(1) Ta odlok določa: območje OPPN, arhitekturne, krajinske in oblikovalske rešitve prostorskih ureditev, načrt parcelacije, etapnost izvedbe, rešitve in ukrepe za celostno ohranjanje kulturne dediščine, rešitve in ukrepe za varstvo okolja in naravnih virov ter ohranjanje narave, rešitve in ukrepe za obrambo ter varstvo pred naravnimi in drugimi nesrečami, vključno z varstvom pred požarom in pogoje glede priključevanja objektov na gospodarsko javno infrastrukturo in grajeno javno dobro.
(2) Sestavine iz prejšnjega odstavka so obrazložene in grafično prikazane v OPPN, navedenem v 1. členu tega odloka.

3. člen

(sestavni deli OPPN)

I. Tekstualni del

1.
Besedilo odloka

II. 
Kartografski del, ki obsega naslednje grafične načrte:

1.
Izsek iz grafičnega načrta kartografskega dela občinskega prostorskega načrta s prikazom lege prostorske ureditve na širšem območju

1.1. Izsek iz prostorskih sestavin plana Občine Vrhnika – list V27
M 1:5000

1.2. Izsek iz PUP za plansko celoto V3
M 1:2500
2.
Območje podrobnega načrta z obstoječim parcelnim stanjem

2.1.
Geodetski načrt s prikazom območja OPPN
M 1:500

3.
Prikaz vplivov in povezav s sosednjimi območji

3.1.
Vplivi na urbane in krajinske strukture v širšem območju
M 1:500

3.2.
Lega v širšem prostoru in povezave s sosednjimi območji
M 1:5000

4.
Zazidalna oziroma ureditvena situacija

4.1.
Arhitektonsko zazidalna situacija in zunanja ureditev
M 1:500

4.2.
Prikaz rušitev
M 1:500

5.
Prikaz ureditev glede poteka omrežij in priključevanja objektov na gospodarsko javno infrastrukturo ter grajeno javno dobro

5.1.1. Prometno tehnična situacija – končna
M 1:500

5.1.2. Prometno tehnična situacija - začasna
M 1:500

5.2.
Idejna višinska regulacija
M 1:500

5.3.
Zasnova komunalne ureditve
M 1:500

6.
Prikaz ureditev, potrebnih za obrambo ter varstvo pred naravnimi in drugimi nesrečami, vključno z varstvom pred požarom

6.1.
Načrt intervencijskih poti in hidrološke ureditve območja
M 1:500

7.
Načrt parcelacije

7.1.
Načrt gradbenih parcel
M 1:500

7.2.
Zakoličbeni elementi gradbenih parcel in predvidenih objektov
M 1:500
4. člen

(priloge OPPN)

Obvezne priloge OPPN so:

1. Izvleček iz prostorskih sestavin plana Občine Vrhnika

2. Prikaz stanja prostora

3. Geodetski načrt s certifikatom

4. Strokovne podlage, na katerih temeljijo rešitve OPPN (na vpogled pri pripravljavcu)

4.1.
Elaborat hidrotehnične osnove, Hidrotehnične osnove za OLN na območju Vrhnike, Sinje Gorice in proizvodno-obrtne cone Tojnice (Inženiring za vode, št. 486-ŠNS/06, marec 2007)

4.2.
Geološko-geomehansko poročilo za potrebe OLN za trgovino Lidl v Sinji Gorici (Irgo consulting d.o.o., št. Ic-345/06, 6.12. 2006)

4.3. Prodajalna živil in neživil Kočevje, Projekt izvedenih del (Arhes d.o.o., št. P-21/06, januar 2007)

4.4. Zunanja ureditev in kanalizacija, Idejna zasnova (BNG d.o.o., št. 625/07, maj 2007)

4.5. Načrt nizkonapetostnega priključka, Idejne zasnove (ProFi d.o.o., št. 04/06, januar 2007)

4.6. Načrt telekomunikacijskega omrežja, Idejna zasnova (Dekatel d.o.o., št. 30116107, maj 2007)

4.7. Zunanja ureditev Kovinarska Vrhnika, Idejna rešitev (BNG d.o.o., št. 625K/07, junij 2007)

5. Smernice in mnenja

6. Obrazložitev in utemeljitev OPPN

7. Povzetek za javnost

II. OPIS PROSTORSKE UREDITVE

5. člen

(obseg območja OPPN)

(1) Območje OPPN obsega del zemljišča obstoječih objektov in funkcionalnih površin, namenjenih dejavnosti podjetja Kovinarska Vrhnika d.o.o.
(2) Ožje območje zajema zemljišča s parcelnimi številkami 3075/1, 3075/2, 3075/3, 3075/5 in 3075/8 k.o. Blatna Brezovica, ter 2854/45 k.o. Stara Vrhnika s skupno površino 7.147 m².

(3) Širše območje zajema območje med regionalno cesto RII-409, dovozno cesto za obstoječe objekte, opuščeno traso železniške proge in napajalno cesto za Industrijsko cono Sinja Gorica.

6. člen

(funkcija območja)

Z občinskim podrobnim prostorskim načrtom se znotraj ožjega ureditvenega območja predvidi gradnja trgovine Lidl s pripadajočimi zunanjimi ureditvami ter komunalno, energetsko in prometno infrastrukturo.

III. UMESTITEV NAČRTOVANE UREDITVE V PROSTOR

7. člen

(opis vplivov in povezav s sosednjimi območji)

(1) Območje OPPN v sklopu predpisanega vplivnega območja minimalno v širini 25 m meji na sledeče obstoječe rabe prostora:

· z JZ mejo na traso predvidene ceste G,
· z JV mejo na regionalno cesto,
· s SV in SZ mejo na obstoječi kompleks Kovinarska.
(2) V času gradnje bo poseg vplival na okolico:

· s prestavitvijo NN voda,
· s postavitvijo gradbiščne ograje in gradbiščnega objekta,
· s pilotiranjem na geomehaniko tal,
· s hrupom gradbenih strojev,
· s prašenjem ob izvajanju gradbenih del,
· s povečanim prometom tovornih vozil.
(3) Predvideni objekti s pripadajočo zunanjo ureditvijo bodo po končani gradnji vplivali s povečanim prometom na dostopno cesto.
(4) Na predvideno pozidavo bo vplival hrup in prah z dostopne ceste G.
(5) Vplivi na okolico bodo v času gradnje in v času obratovanja objektov različni. V času gradnje bodo vplivi segali izven ožjega območja OPPN zaradi izgradnje novih in rekonstrukcije obstoječih komunalnih vodov ter ureditve začasnega dostopa. V času gradnje se pričakujejo vplivi v zvezi z mehansko odpornostjo in stabilnostjo vodov in naprav, v zvezi z emisijami prašnih delcev in povečano stopnjo hrupa. V času obratovanja bo vpliv zunaj ožjega območja OPPN zaradi iztoka meteornih voda iz zadrževalnika v potok Lahovka. Vplivov novogradnje v času gradnje in obratovanja na varnost pred požarom, na higiensko in zdravstveno zaščito, na varnost pri uporabi ter pred hrupom, na poslabšanje bivalnih razmer zaradi spremembe osončenja ni, oziroma je z izvedbo posegov stanje v normativnih okvirih.

8. člen

(opis rešitev načrtovanih objektov in površin)

(1) Območje OPPN je del industrijske cone Sinja Gorica in predstavlja ob objektih Unichema, Mizarstva Vidmar in podjetja Spectra njen delno zgrajeni del.

(2) Dostop je predviden s ceste G v industrijski coni Sinja Gorica, upoštevajoč OLN za javno prometno, energetsko, vodovodno, komunalno, vodno in drugo gospodarsko infrastrukturo v Industrijski coni Sinja Gorica na Vrhniki (Ur.l. RS, št. 75/05; v nadaljnjem besedilu: OLN IC Sinja Gorica). Za zagotovitev optimalne prometne dostopnosti s priklopniki je predviden uvoz za dostavo z regionalne ceste.

(3) Zunanja ureditev ob objektu in zasnova objekta mora zagotavljati nemoten dostop funkcionalno oviranim osebam. Pri projektiranju je potrebno upoštevati zahteve slovenskega nacionalnega standarda SIST ISO TR 9527.

(4) Zazidalna zasnova in ureditev zunanjih površin je razvidna iz kartografskega dela OPPN - »Arhitektonsko zazidalna situacija in zunanja ureditev« (list št. 4.1).

9. člen

(trajne in začasne ureditve)

(1) Vsi predvideni posegi v območju so trajni. 

(2) Površine, ki so potrebne za nemoteno rabo načrtovanih objektov in ureditev, so namenjene ureditvi komunalno energetske infrastrukture na naslednjih parcelah:

· na delu parcele 3075/6 k.o. Blatna Brezovica se izvede nov NN razvod od TP Kovinarska do porabnikov,
· preko dela parcele 3075/1 k.o. Blatna Brezovica v lasti Kovinarske d.o.o. se vodi izpust meteornih voda v vodotok.
(3) Te površine se po končani ureditvi komunalno energetske infrastrukture in priključkov vrnejo v prvotno stanje oz. namensko rabo in ostajajo v lasti dosedanjih lastnikov.

(4) Začasna ureditev je prometna navezava območja OPPN, ki poteka do izvedbe OLN IC Sinja Gorica. Razvidna je iz kartografskega dela OPPN - »Prometno tehnična situacija - začasna« (list 5.1.2.).
(5) V času izgradnje se dopušča uporaba obstoječih priključkov na državni cesti. Pred pričetkom poslovanja se zagotovi priključevanje preko obstoječega priključka industrijske ceste (dostop Kovinarska), na kateri se spremeni prometni režim – »desno–desno« do izgradnje krožnega križišča.
10. člen

(dovoljeni posegi)

Na območju OPPN so dovoljeni naslednji posegi: 

· sanacija in priprava stavbnega zemljišča,

· odstranitev obstoječih objektov,

· gradnja novih objektov,

· gradnja enostavnih objektov iz 11. člena tega odloka,

· urejanje zelenih in utrjenih površin,

· urejanje prometne in komunalno energetske infrastrukture,

· vzdrževanje objektov, naprav in površin.

11. člen

(pogoji za gradnjo enostavnih objektov)

Dovoljena je postavitev naslednjih enostavnih objektov:

· ograja za razmejitev območja,

· sajena živa meja, 

· urbana oprema (koši za smeti, klopi),
· plinohrami.

12. člen

(urbanistični pogoji za oblikovanje objektov in površin)

(1) Objekt Lidl je v prostor postavljen vzporedno z obstoječim objektom Kovinarska in mejo OPPN.

(2) Od tretje ladje obstoječega proizvodnega objekta Kovinarske, ki se ohrani in predstavlja SZ mejo OPPN, je odmaknjen 1,50 m.

(3) Na SV robu ožjega območja OPPN je zunanji rob zidu ob dostavni rampi odmaknjen od objekta Kovinarska 0,50 m.

(4) Parkirne površine se obsadijo z drevoredom avtohtonih drevesnih vrst, vrsta dreves sooblikuje javni odprti prostor. Drevored ob regionalni cesti predstavlja protihrupno ter protiprašno bariero med regionalno cesto in območjem OPPN. Proste površine ob meji s Kovinarsko se ozelenijo s travo in nizkimi grmovnicami.

(5) Oblikovanje objektov mora biti sodobno in s kvalitetnimi materiali.

(6) Dovoljena so odstopanja, navedena v 37. členu, ob pogoju, da so izpolnjeni navedeni urbanistični pogoji.

(7) Posegi v prostor se morajo skladati z elementi, prikazanimi na listu št. 4.1. »Arhitektonsko zazidalna situacija in zunanja ureditev«.

13. člen

(lokacijski pogoji in usmeritve za projektiranje in gradnjo)

Gabariti objektov:

(1) Objekt A:

Trgovina, skladišče

Horizontalni gabarit:
64,60 x 27,20 m + 3,20 x 6,80 m + 5,30 x 6,80 m

Jeklena konstrukcija z lahko kovinsko sendvič fasado

Vertikalni gabarit
P

Streha
enokapnica z minimalnim naklonom 3 % v prečni smeri za fasadno opno


kovinska kritina na jeklenih nosilcih

Višina fasade
6,25 m + 2,95 m (logo - kocka)

(2) Objekt B:

Nadstrešnica nad vhodom

Horizontalni gabarit:
24,40 x 2,00 m + 21,40 x 4,00 m

Streha
ravna streha z minimalnim naklonom 2 % v prečni smeri


kovinska kritina na jekleni konstrukciji

Svetla višina
3,25 m

(3) Drog za reklamno tablo – zastavo:

Oddaljen 3,00 m od parcelne meje

Dimenzije zastave 
2,50 m x 2,50 m

Višina droga
7,00 m

(4) Višinska ureditev je pogojena z višino obstoječe regionalne ceste, predvideno izvedbo ceste G, obstoječo ureditvijo kompleksa Kovinarska in poplavno varnostjo vodotoka Lahovka. Izhodiščna kota za načrtovanje je kota 291,60, pri čemer je upoštevana visoka voda Lahovke ter varnostna višina 0,50 m. Ureditev zunanjega robu platoja je na najnižji točki na koti 292,10 m, kar pomeni 1,00 m nad stoletno vodo.

(5) Kapacitete območja: 

Površina območja OPPN:
 13.402 m2

Bruto etažna površina nad nivojem terena:
  7.379 m2

Faktor izrabe (FSI):
  0,27


Razmerje pozidano:nepozidano
  27,3 % : 72,7 %

(6) Dimenzije objektov so razvidne iz kartografskega dela OPPN – »Arhitektonsko zazidalna situacija in zunanja ureditev« (list št. 4.1).

14. člen

(krajinska ureditev)

Zelene površine se uporabijo kot element členitve prostora. Robni deli območja trgovskega centra se obsadijo z drevjem.
15. člen

(odstranitve objektov in spremembe namembnosti)

(1) Ob izgradnji trgovine Lidl bodo porušeni objekti:

· del dveh ladij proizvodne hale Kovinarska v dolžini 75,00 m,
· vkopana cisterna za mazut,

· greznica,
· ograja kompeksa v delu, ki bo pridobil novo namembnost,
· nadstrešnica v sklopu ograje na JZ delu kompleksa.
(2) V širšem območju se ob izgradnji cestne povezave cest G in D ter ureditvi parkirišč za Kovinarsko poruši vratarnico in električno omarico v SZ delu območja.
(3) Kot nadomestilo cisterne za mazut lahko Kovinarska Vrhnika d.o.o. do izvedbe ceste G po OLN IC Sinja Gorica, ko se bo priključila na plin kot energent, začasno na primerni lokaciji na svojem zemljišču postavi potrebno število plinohramov.

IV. ETAPNOST IZVEDBE PROSTORSKE UREDITVE IN DRUGI POGOJI ZA IZVAJANJE OPPN

16. člen

(etapnost izvedbe)

(1) Predvideni posegi bodo izvedeni v dveh etapah.

(2) Prva etapa je ureditev do izgradnje krožnega križišča in dostopne ceste G. Razvidna je iz kartografskega dela OPPN – »Prometno tehnična situacija - začasna« (list št. 5.1.2.).

(3) Druga etapa se izvede po izvedbi krožnega križišča in dostopne ceste G in zaključi zunanjo ureditev s parkiranjem. Razvidna je iz kartografskega dela OPPN – »Prometno tehnična situacija - končna« (list št. 5.1.1.).

V. NAČRT PARCELACIJE

17. člen

(načrt parcelacije)

(1) Mejne točke parcel in objektov so opredeljene po Gauss - Kruegerjevem koordinatnem sistemu.
(2) Tehnični elementi parcelacije so razvidni iz kartografskega dela OPPN – »Načrt gradbenih parcel« (list št. 7.1.), tehnični elementi zakoličbe objektov pa iz kartografskega dela OPPN – »Zakoličbeni elementi gradbenih parcel in predvidenih objektov« (list št. 7.2.).

VI. ZASNOVA PROJEKTNIH REŠITEV IN POGOJEV GLEDE PRIKLJUČEVANJA OBJEKTOV NA GOSPODARSKO JAVNO INFRASTRUKTURO IN GRAJENO JAVNO DOBRO

18. člen

(splošni pogoji)

(1) Vsem prometnim površinam se na osnovi geotehničnega poročila ustrezno dimenzionira gornji ustroj. Vse utrjene površine se izvede v asfaltni izvedbi.

(2) Glavni dostopi do objektov, peš površine in parkirni prostori morajo biti urejeni tako, da omogočajo nemoteno uporabo tudi za funkcionalno ovirane ljudi.

(3) Prometna ureditev je razvidna iz kartografskega dela OPPN – »Prometno tehnična situacija - končna« (list št. 5.1.1.), začasna prometna ureditev do izvedbe OLN IC Sinja Gorica pa je razvidna iz kartografskega dela OPPN – »Prometno tehnična situacija - začasna« (list št. 5.1.2.).
(4) Splošni pogoji za potek in gradnjo komunalne in energetske infrastrukture so:

· vsi objekti znotraj območja OPPN morajo biti priključeni na obstoječe in predvideno komunalno in energetsko infrastrukturno omrežje. Priključitev se izvede po pogojih posameznih upravljavcev komunalnih vodov,
· objekt se bo ogreval s toplotno črpalko, ki bo izkoriščala odpadno toplotno energijo hladilnih naprav. Dopustna je izvedba ogrevanja s plinom. Napajanje je začasno dovoljeno iz plinohrama, ki se postavi na lastni parceli na primerni lokaciji. Po izvedbi plinovoda ob izgradnji industrijske ceste G je v primeru ogrevanja na plin obvezen preklop na mestni plin.

· vsi sekundarni in primarni vodi morajo potekati po javnih prometnih in intervencijskih površinah ali površinah v javni rabi tako, da je omogočeno vzdrževanje infrastrukturnih objektov in naprav. Zagotovljeni morajo biti zadostni in ustrezni odmiki od obstoječih komunalnih in energetskih vodov in naprav,

· v primeru, ko potek po javnih površinah ni možen, mora lastnik prizadetega zemljišča omogočiti izvedbo in vzdrževanje javnih komunalnih vodov na njegovem zemljišču, upravljavec posameznega komunalnega voda pa mora za to od lastnika pridobiti služnost,

· gradnja komunalnih, energetskih in telekomunikacijskih naprav mora potekati usklajeno,

· dopustne so spremembe tras posameznih vodov in objektov zaradi ustreznejše oskrbe in racionalnejše izrabe prostora,

· dopustne so delne in začasne ureditve, ki morajo biti v skladu s programi upravljavcev komunalnih in energetskih ter telekomunikacijskih vodov in morajo biti izvedene tako, da jih bo možno vključiti v končno fazo ureditve posameznega voda,

· obstoječe komunalne, energetske in telekomunikacijske vode, ki se nahajajo v območju, je dopustno obnavljati, dograjevati in jim povečevati zmogljivosti v skladu s prostorskimi in okoljskimi možnostmi ter ob upoštevanju veljavnih predpisov.

(5) Sestavni del projektnih rešitev in pogojev je karta »Zasnova komunalne ureditve« (list št. 5.3.).

19. člen

(motorni promet)

(1) Dovoz in dostop osebnih vozil do kompleksa je predviden preko nove dovozne ceste, ki se odcepi od ceste G. Dovoz je predviden v širini 9,00 m z obojestranskim hodnikom za pešce. Vhod na parkirni plato je predviden jugozahodno od objekta preko zavarovanega uvoza z zapornico.

(2) Dostava bo potekala pretežno iz smeri Ljubljane. Ob severovzhodnem robu kompleksa je predviden desni uvoz z regionalne ceste in desni izvoz, dostavno vozilo pa se preko novega krožišča vrača v smeri proti Ljubljani.

(3) Uvoza in izvoza sta zavarovana z zapornicama.

(4) Dovozna cesta, uvoz-izvoz in parkirni plato so omejeni z dvignjenimi robniki.

20. člen

(mirujoči promet)

(1) Mirujoči promet se organizira na parkirnem platoju JV in JZ od objekta.

(2) Na parkirnem platoju je predvidenih 105 parkirnih mest, od tega 5 PM za invalide.

(3) Do izgradnje ceste G bo v območju OPPN možno zagotoviti 83 PM + 5 PM za invalide.
(4) Kovinarska Vrhnika si do izvedbe končne prometne ureditve območja (karta 5.1.1.) uredi parkirišča na svojem zemljišču.
21. člen

(kolesarski in peš promet)

V ureditvenem območju OPPN se uredi ločene površine za pešce ob vstopu v kompleks kot dvostranski pločnik širine 1,20 m. Kolesarska proga poteka ob regionalni cesti.

22. člen

(kanalizacijsko omrežje)

(1) Kanalizacijo se izvede v ločenem sistemu.

(2) Meteorne vode s streh objektov se vodi na jugovzhodnem delu kompleksa z meteornim kanalom, ki poteka vzporedno z regionalno cesto in se izliva v vodotok Lahovka.
(3) Izpustna glava kanala mora biti oblikovana pod naklonom brežine in ne sme segati v svetli profil vodotoka. Po potrebi mora biti opremljena s povratno zaklopko. Na območju iztoka mora biti struga vodotoka ustrezno zavarovana. Detajl iztoka mora biti v projektu za pridobitev gradbenega dovoljenja tekstualno in grafično ustrezno obdelan in prikazan.

(4) Vozne in manipulativne površine se vodi z meteornim kanalom in preko lovilca olj v zadrževalnik ob regionalni cesti.

(5) Zadrževalnik mora imeti volumen Vzad = 57 m3 za najbolj kritičen naliv s povratno dobo 100 let. To predstavlja odprti odvodnik ali kanal Ø 1100 mm v dolžini 70,00 m.

(6) Sanitarni kanalizacijski priključek odpadnih vod poteka južno od objekta in se priključi v obstoječi jašek glavnega sanitarnega kanala.

(7) Sanitarne odpadne vode se priključi na sanitarni kanal, ki poteka vzporedno z Ljubljansko cesto. Priklop sanitarnih odpadnih voda na javni kanal se izvede preko že izdelanega priključka objekta Kovinarska. Pred priklopom na javni kanal se zgradi revizijski jašek za pregled in čiščenje priključka ter za izvajanje monitoringa odpadnih voda. Meteorne odpadne vode se vodi preko lovilcev olj in maščob v vodotok Lahovka v skladu s pogoji upravljavca.

(8) V primeru, da bo obstoječ hišni priključek oziroma del obstoječega hišnega priključka Kovinarska prekinjen, je potrebno obvestiti upravljavca, da kanal blindira in izdela geodetski posnetek.

(9) Odmik objekta od javnega kanala je min. 5,0 m. V primeru, da bo potrebno graditi obremenilni nasip ali da bo prišlo do razbremenitve terena, je potrebno izdelati geomehansko študijo vpliva obremenitve in razbremenitve na javni kanal. Pred pričetkom gradnje je potrebno kanal pregledati s TV kamero. Med gradnjo je potrebno spremljati posedke na javnem kanalu. Po končani gradnji se z upravljavcem javnega kanalizacijskega sistema dogovori način sanacije obstoječega kanala. Na javni kanal lahko posega samo upravljavec, ki tudi nadzira dela kot so: meritve posedkov, snemanje kanala s TV kamero in čiščenje kanal.
(10) Priključek mora imeti ustrezno število revizijskih jaškov dim. ( 80 cm z ustreznim pokrovom, vedno dostopnih za čiščenje ali pregled kanalizacijskega priključka. V primeru, da je globina jaška manjša od 1,0 m se lahko zgradi jašek minimalne dimenzije ( 60 cm. Za kanal se uporabi PVC cev minimalne dimenzije ( 160 mm.
(11) Kanalizacija se izvede vodotesno. Za meteorne kanale se uporabijo plastične cevi, za sanitarni kanal pa polipropilenske ali poliesterske cevi.
(12) Odpadne vode morajo ustrezati pogojem za priključitev na javni kanal, navedenim v uredbi RS, izdani v Ur. l. RS, št. 47/05.
(13) V primeru, da priključek ni vodotesen ali ne ustreza pogojem soglasja lahko upravljavec zahteva, da ga lastnik ustrezno sanira. V primeru, da lastnik sanacije ne opravi, jo opravi upravljavec javnega sistema na stroške lastnika priključka.
(14) Priklop na javni kanal lahko izdela samo Komunalno podjetje Vrhnika d.d., kateri pred zasipom priključek tudi pregleda.
(15) Priklop na javni kanalizacijski sistem bo mogoč, ko bo investitor podal zahtevek za priklop, predložil gradbeno dovoljenje in potrdilo o poravnanih obveznostih opremljanja stavbnega zemljišča za priklop na javni kanalizacijski sistem.
(16) Investitor je dolžan upravljavcu kanalizacije dostaviti geodetski posnetek izvedenih del hišnega priključka.
(17) Izpust meteorne kanalizacije posega v obalna in priobalna zemljišča vodotoka 2. reda – Lahovke ali Tojnščice, zato si mora investitor za posege na teh zemljiščih pred izdajo gradbenega dovoljenja pridobiti tudi vodno soglasje.
(18) Za izvedbo zadrževalnika na zemljišču parc.št. 3075/8, k.o. Blatna Brezovica in 2854/45, k.o. Stara Vrhnika, ki je v naravi jarek, ki se ne uporablja več, mora investitor pridobiti pravico graditi na zemljišču, ki je javno dobro, pred pridobitvijo gradbenega dovoljenja.

23. člen

(vodovodno omrežje)

(1) Vodovodno omrežje na območju OPPN sestavlja omrežje za oskrbo s pitno in sanitarno vodo ter omrežje za zagotavljanje požarne varnosti z nadzemnimi hidranti.

(2) Za zagotavljanje požarne varnosti se predvidi vgradnja treh nadzemnih hidrantov, ki bodo omogočali skupen odvzem do 10 l/s vode pri min. tlaku 2,5 bar.

(3) Za zagotovitev ustrezne oskrbe z vodo in zagotavljanje požarne varnosti se prestavi obstoječi sekundarni vodovod ob rob parkirišča in poveže z obstoječim vodovodnim omrežjem, ki poteka ob bodoči cesti D. Dolžina predvidene prestavitve vodovoda je 180 m, vgradi se cevi DN 100 mm.

(4) Statični tlak v vodovodnem omrežju na predvideni lokaciji je od 4,5 do 5 bar.
(5) Odcep za oskrbo s pitno in sanitarno vodo ter za zagotavljanje požarne varnosti je skupen (DN 100).

(6) V vodomernem jašku se predvidi namestitev kombiniranega merilca pretoka DN 50/20. Pred vodomer se vgradi lovilec nesnage, za vodomerom pa nepovratni ventil. Za merilnikom pretoka se uredi razcep za cevovod za oskrbo s pitno in sanitarno vodo (DN 50) in cevovod za hidrantno omrežje. Jašek mora imeti urejen odtok odvečne vode v primeru okvare ali izpusta vode iz omrežja.

(7) Minimalne potrebne notranje dimenzije vodomernega jaška so 1,50 x 2,0 m, svetla višina pa najmanj 1,80 m. Dostop v jašek je preko vstopne odprtine 60/60 cm, nad katero je v nivoju terena nameščen vodotesen pokrov. Krovna plošča jaška in pokrov morajo ustrezati prometni obtežbi – osna obremenitev 40 kN.

(8) Notranje hidrantno omrežje v objektu se priključi na zunanje hidrantno omrežje. Poleg predvidenih hidrantov v sklopu objekta se požarno varnost zagotavlja tudi iz hidrantnega omrežja na javnem vodovodnem omrežju.

(9) Pri načrtovanju in gradnji je potrebno upoštevati odmike in križanja komunalnih vodov z ostalimi komunalnimi vodi v skladu s Pravilnikom o tehnični izvedbi vodovodnih objektov in naprav centralnega vodovoda v občini Vrhnika in Borovnica (december 2005).

(10) Minimalni odmik objekta od vodovoda je 5,00 m.

(11) Priključitev bo možna, ko bo objekt zgrajen do tretje faze ter, ko bo investitor podal zahtevek za priključitev in potrdilo o plačani obveznosti za priključitev na vodovodno omrežje. Priključek izvede upravljavec vodovoda - Komunalno podjetje Vrhnika d.d..

(12) Nad vodovodom niso dovoljeni gradbeni posegi, dodaten nasip ali odvoz materiala nad cevovodom, gradnja ograj, podpornih zidov in ostalih komunalnih vodov.

(13) Pred izvedbo si mora investitor pridobiti soglasje upravljavcev: Telekom, Elektro, ceste zaradi možnih križanj z vodovodom ter vseh lastnikov zemljišč po katerih bo potekal vodovod.

(14) Vodovodno inštalacijo v objektu izvrši za ta dela pooblaščeni izvajalec, ki tudi jamči za kvaliteto opravljenega dela. Novo položeno instalacijo je potrebno preizkusiti na predpisan tlak, opraviti dezinfekcijo ter predložiti ateste.

(15) Investitor je dolžan upravljavcu vodovoda dostaviti projekt izvedenih del (geodetski posnetek).

(16) Upravljavec vodovoda ima pravico, da odkloni izvedbo priključka, če ne bodo izpolnjeni vsi pogoji, ki so navedeni v smernicah.

(17) Vso nastalo škodo z izvedbo vodovoda krije investitor.

24. člen

(elektroenergetsko omrežje)

(1) Predvideni objekt Lidl se priključi na transformatorsko postajo TP Kovinarska z vgrajeno transformatorsko enoto moči 630 kVA.

(2) Okvirne potrebe po električni moči so 80 kW (obračunske varovalke 3 x 125 A).

(3) Priključno merilna omarica novega objekta se preko kabla priključi na samostojni izvod iz obstoječe TP Kovinarska. 

(4) Kot priključno merilno omarico se uporabi nova omarica tipa KPO E-3 (INOX) v podometni izvedbi, vanjo pa se montira oprema za napajanje in izvajanje meritev na enem objektu. Za potrebe daljinskega odčitavanja števcev je potrebno do merilnega mesta zagotoviti telefonsko linijo.
(5) Dolžina trase priključnega kabla je cca 80,0 m. Kabel se na celotni dolžini uvleče v cev PVC Ø 110 mm kabelske kanalizacije z vmesnimi kabelskimi jaški.

(6) Kabelska kanalizacija se zgradi kot tipska kabelska kanalizacija iz rdečih gladkih PVC cevi Ø 110 mm, katere se obbetonira po celotni dolžini.

(7) Za potrebe rezerve se na celotni trasi NN priključka predvidi vsaj ena dodatna prosta cev Ø 110 mm.

(8) Na lomih trase kabelske kanalizacije, na daljših sektorjih tras, na mestu izdelave ev. kabelskih spojk in na predvidenih odcepih se vgradi tipske betonske kabelske jaške svetlih dimenzij 2,0 x 2,0 x 1,8 m. Jaški se opremijo z dvojnimi povoznimi LTŽ pokrovi dimenzij 600 x 600 mm s snemljivo prečko.

(9) Pred izvedbo izkopov je obvezno zakoličiti vse ostale komunalne vode, ki se utegnejo približevati ali križati predvideni poseg. Pri paralelnih potekih trase oz. križanjih energetskega kablovoda z ostalimi komunalnimi vodi je potrebno dosledno upoštevati soglasja upravljavcev teh naprav.

25. člen

(telekomunikacijsko omrežje)

(1) Obstoječe telekomunikacijsko omrežje operaterja Telekom na območju urejanja poteka vzporedno z regionalno cesto Ljubljana – Postojna in posega v rob območja urejanja. Obstoječi Telekom priključek za objekt Kovinarska se zaradi rušenja odstrani in prestavi na drugo lokacijo.

(2) Celotno območje OPPN gravitira v območje Telekom telefonske centrale TC Vrhnika. Na območju potekajo obstoječi Telekom kabli v kabelski kanalizaciji in v zemeljski izvedbi.

(3) Vzporedno z dostopno cesto G v IC Sinja Gorica je po OLN IC Sinja Gorica predvidena trasa TK povezave, ki s posegom po OPPN za trgovino Lidl ni ogrožena in se ne spreminja.

(4) Kabelska kanalizacija in kabli, uvlečeni v cevi kabelske kanalizacije, ob posegu ne bodo ogroženi.

(5) Zemeljski Telekom kabli na delu trase ob regionalni cesti bodo ogroženi na delu novo načrtovanega uvoza do trgovine Lidl z regionalne ceste. Na tem delu je potrebno obstoječe kable (K-27 Lj-Po, K-1 TC Vrhnika) individualno zaščititi s cevjo v dolžini širine gradbenega posega novega uvoza.

(6) Odcepni Telekom kabel za objekt Kovinarska (K-4 TC Vrhnika, KO56 Kovinarska) se opusti na celi relaciji od odcepa v kabelskem jašku KJ26 do fasadne omare Kovinarska ter se nadomesti z novim odcepnim kablom v PVC cevi na relaciji od jaška KJ26 do novih fasadnih omar za ločena objekta »Kovinarska« in »Lidl«.

(7) Omrežje znotraj območja OPPN se v projektni dokumentaciji PGD, PZI dimenzionira in smiselno poveže s primarnim TK omrežjem.

(8) Omare so fasadne z odprtim dostopom osebja Telekom za izvedbo posegov.
26. člen

(javna razsvetljava)

Na funkcionalnih in zelenih odprtih površinah novopredvidene zazidave ni predvidena izvedba javne razsvetljave. Le-te je potrebno ustrezno osvetliti v sklopu interne zunanje razsvetljave objektov oziroma prometnih površin in parkirišč.

27. člen

(javna higiena)

(1) Za organizirano ločeno zbiranje in odvažanje odpadkov se predvidi ustrezno število kontejnerjev z dostopom po dostavni rampi.

(2) Lastnik objekta mora pred izdajo uporabnega dovoljenja skleniti pogodbo s Komunalnim podjetjem Vrhnika o številu in velikosti zabojnikov za ločeno zbiranje odpadkov.

VII. REŠITVE IN UKREPI ZA CELOSTNO OHRANJANJE KULTURNE DEDIŠČINE

28. člen

(ohranjanje kulturne dediščine)

(1) Območje OPPN neposredno ne posega na enote kulturne dediščine.

(2) Pri posegih se upoštevata in ohranita tangirani enoti kulturne dediščine:

-
12525 Vrhnika - Železniški most pri Ščetinarni in

-
12533 Vrhnika - Opuščena železniška proga Brezovica-Vrhnika.

VIII. REŠITVE IN UKREPI ZA VAROVANJE OKOLJA, NARAVNIH VIROV IN 
OHRANJANJE NARAVE

29. člen

(splošne določbe)

(1) V času gradnje bodo morali biti zagotovljeni vsi potrebni varnostni ukrepi in organizacija gradbišča za preprečitev prekomernega onesnaženja tal, vode in zraka pri transportu, skladiščenju in uporabi škodljivih snovi; v primeru nesreče pa zagotovljeno takojšnje ukrepanje usposobljene službe.

(2) Investitor in izvajalec morata poleg urbanistično arhitektonskih pogojev upoštevati vsa navodila in pogoje posameznih nosilcev urejanja prostora, ki so sestavni del tega prostorskega akta.
30. člen

(tla, varstvo podtalnice in površinskih vodotokov)

(1) Posegi v tla se izvedejo tako, da so prizadete čim manjše površine tal. Za začasne prometne in gradbene površine se uporabijo infrastrukturne površine in površine, na katerih so tla manj kvalitetna.

(2) Predvidijo se nujni ukrepi za odstranitev in odlaganje materialov, ki vsebujejo škodljive snovi zaradi nezgod na gradbenih površinah.

(3) Prst se odstrani in deponira ter uporabi za sanacijo devastiranih in degradiranih tal. S sanacijo razgaljenih površin se začne že v času izvajanja rekonstrukcije. Prst se odstrani in premesti na drugo lokacijo tako, da ne pride do onesnaženja s škodljivimi snovmi in manj kvalitetnim materialom. Deponije prsti se izvedejo tako, da se ohranita njena rodovitnost in količina in tako, da pri tem ne pride do mešanja mrtvice in živice, ki ne sme biti deponirana v kupih višjih od 1,20 m.

(4) Za obvladovanje obremenjevanja tal in podzemne vode v času obratovanja se morajo izvesti sledeči omilitveni ukrepi:

· nepropustna izvedba objektov in cevovodov za zbiranje tehnološke odpadne vode,

· ureditev skladišča nevarnih snovi in pretakalne ploščadi kot tesnjene lovilne sklede,

· ureditev parkirnih in povoznih površin z robniki in padcem proti lovilcu olj.

(5) Po končani gradnji se odstranijo vsi za potrebe gradnje postavljeni provizoriji in odstranijo vsi ostanki začasnih deponij. Vse z gradnjo prizadete površine se ustrezno krajinsko uredi.

(6) V vseh prostorih, kjer obstaja možnost razlitja nevarnih snovi, morajo biti tla ustrezno tesnjena.

(7) V projektni dokumentaciji morajo biti predvideni in zagotovljeni vsi potrebni varnostni ukrepi in taka organizacija na gradbiščih, da bo preprečeno onesnaženje voda, ki bi nastalo zaradi transporta, skladiščenja in uporabe tekočih goriv in drugih nevarnih snovi, v primeru nezgod pa predvideno in zagotovljeno takojšnje ukrepanje za to usposobljenih delavcev. Vsa začasna skladišča in pretakališča goriv, olj in maziv ter drugih nevarnih snovi morajo biti zaščitena pred možnostjo izliva v okolje.

(8) Za posege na vodna in priobalna zemljišča ter varstvena in ogrožena območja, je potrebno pred izdajo gradbenega dovoljenja pridobiti tudi vodno soglasje.

(9) Projektna rešitev odvajanja in čiščenja komunalnih in padavinskih odpadnih voda mora biti usklajena s Pravilnikom o odvajanju in čiščenju komunalne odpadne in padavinske vode (Ur. l. RS, št. 105/02, 50/04) in Uredbo o emisiji snovi in toplote pri odvajanju odpadnih voda v vode in javno kanalizacijo (Ur. l. RS, št. 47/05).

31. člen

(varstvo zraka)

(1) Po končani izvedbi OPPN se onesnaženje zraka ne bo povečalo.

(2) Prezračevanje vseh delov objekta se izvede naravno ali prisilno, pri čemer je treba zagotoviti odvod dimnih plinov nad strehe objektov.
(3) V času gradnje je potrebno preprečiti prašenje z vlaženjem sipkih materialov in nezaščitenih površin ter preprečiti raznos materiala z gradbišča.

32. člen

(varstvo pred hrupom)

(1) V ožjem območju OPPN ni predvidenih dejavnosti, ki bi povzročale večje obremenitve s hrupom kot je dovoljeno v Uredbi o mejnih vrednostih kazalcev hrupa v okolju (Ur. l. RS, št. 105/05).

(2) Pri projektiranju, gradnji in obratovanju objektov in naprav morajo projektanti, izvajalci in investitorji upoštevati določbe o maksimalnih dovoljenih ravneh hrupa za IV. območje varstva pred hrupom.

(3) Za obvladovanje emisije hrupa se mora v času gradnje izvajati sledeči omilitveni ukrep: prilagajanje režima delovanja gradbenih strojev.

33. člen

(odstranjevanje odpadkov)

Investitor je dolžan ravnati z odpadki, ki nastanejo v času gradnje in obratovanja objektov, v skladu z veljavnimi predpisi o ravnanju z odpadki.

34. člen

(ohranjanje narave)

Na območju OPPN ni naravnih vrednot, zavarovanih območij ali območij, pomembnih za biotsko raznovrstnost. Varstvo narave se zagotavlja z racionalno organizacijo gradbišča.

IX. REŠITVE IN UKREPI ZA OBRAMBO TER ZA VARSTVO PRED NARAVNIMI IN DRUGIMI NESREČAMI, VKLJUČNO Z VARSTVOM PRED POŽAROM

35. člen

(obramba ter varstvo pred naravnimi in drugimi nesrečami)

Za območje urejanja ni predvidenih ukrepov za obrambo.

36. člen

(varstvo pred požarom)

(1) Za zaščito pred požarom se v projektu za pridobitev gradbenega dovoljenja zagotovi:

· pogoje za varen umik ljudi in premoženja,

· odmike med objekti oziroma ustrezno požarno ločitev objektov,

· prometne in delovne površine za intervencijska vozila,
· vire za zadostno oskrbo z vodo za gašenje in zunanje hidrante.
(2) Pri gradnji se v celoti upošteva gradbene ukrepe oziroma rešitve, ki jih glede požarnovarnostne problematike določa tehnična smernica TSG-1-001:2005 Požarna varnost v stavbah.

(3) Dovozna pot za gasilce se zagotovi po dostopu za kupce in po dostopu za dostavo. Pot mora biti široka najmanj 6,00 m. V območju OPPN se zagotovi delovno površino za gasilske intervencije. Delovna površina mora biti stalno prosta in ne sme biti zasedena s takimi ovirami, da jih ne bi bilo mogoče umakniti še pred prihodom gasilcev.
(4) Sestavni del rešitev in ukrepov je »Načrt intervencijskih poti in hidrološke ureditve območja« (list 6.1.)
X. TOLERANCE

37. člen

(dopustna odstopanja od načrtovanih rešitev)

(1) Tlorisni gabariti objektov:

· Dopustno je odstopanje od predpisanih tlorisnih gabaritov objektov do ± 1.00 m.

(2) Višinski gabariti objektov:

· Dopustno je odstopanje od predpisanih višinskih gabaritov do ± 0.50 m. 

(3) Višinska regulacija terena:

· Odstopanja so lahko do predpisane kote za varstvo pred stoletno visoko vodo, če je višinska regulacija še vedno usklajena.

(4) Komunalni, energetski in telekomunikacijski vodi, objekti in naprave:

· Pri realizaciji OPPN so dopustni premiki tras komunalnih, energetskih in telekomunikacijskih naprav in prometnih ureditev od prikazanih, v kolikor gre za prilagajanje stanju na terenu, izboljšave tehničnih rešitev, ki so primernejše z oblikovalskega, prometno-tehničnega, ozelenitvenega ali okoljevarstvenega vidika, s katerimi pa se ne smejo poslabšati prostorski in okoljski pogoji ali prejudicirati in ovirati bodoče ureditve, ob upoštevanju veljavnih predpisov za tovrstna omrežja in naprave.

· Pod enakimi pogoji je za izboljšanje stanja opremljenosti območja možno izvesti dodatno podzemno gospodarsko javno infrastrukturo.

(5) Parcelacija in zakoličba objektov:

· Dopustna so odstopanja skladno z uskladitvami parcelnih mej in s tolerancami horizontalnih gabaritov objektov.

XI. OBVEZNOSTI INVESTITORJA IN IZVAJALCEV

38. člen

(splošne obveznosti)

(1) Poleg splošnih pogojev morata investitor in izvajalec upoštevati določilo, da se načrtovanje in izvedba posegov opravi na tak način, da so ti čim manj moteči ter tako, da ohranijo ali celo izboljšajo gradbeno tehnične in prometno varnostne ter okoljevarstvene razmere.

(2) Poleg vseh obveznosti, navedenih v predhodnih členih tega odloka, so obveznosti investitorja in izvajalca v času gradnje in po izgradnji tudi:

· izdelati načrt ureditve gradbišča,

· lega gradbiščne ograje mora biti minimalno 2,0 m od dostopne ceste 3075/3 k.o. Blatna Brezovica,

· promet v času gradnje organizirati tako, da ne bo prihajalo do poslabšanja prometnih razmer na obstoječem cestnem omrežju,

· zagotoviti ukrepe na obstoječem cestnem omrežju v takšnem obsegu, da se prometna varnost zaradi predvidenih posegov ne bo poslabšala,

· zagotoviti dostope, ki so bili zaradi gradnje prekinjeni,

· zagotoviti zavarovanje gradbišča tako, da bosta zagotovljeni varnost in raba bližnjih objektov in zemljišč,

· v skladu z veljavnimi predpisi odpraviti v najkrajšem možnem času prekomerne negativne posledice, ki bi nastale zaradi gradnje,

· zagotoviti nemoteno komunalno oskrbo preko vseh obstoječih infrastrukturnih vodov in naprav. Infrastrukturne vode je potrebno takoj obnoviti v primeru poškodb pri gradnji,

· v času gradnje zagotoviti vse potrebne varnostne ukrepe in organizacijo gradbišča za preprečitev prekomernega onesnaženja tal, vode in zraka pri transportu, skladiščenju in uporabi škodljivih snovi ter v primeru nesreče zagotoviti takojšnje ukrepanje usposobljene službe,

· za čas gradnje upoštevati, da v dnevnem času niso prekoračene kritične ravni hrupa, predpisane za posamezna območja varovanja pred hrupom,

· zagotoviti sanacijo zaradi gradnje poškodovanih objektov, naprav in območij ter okolico objektov.

(3) Investitor in izvajalec morata poleg urbanistično arhitektonskih pogojev upoštevati vse smernice, usmeritve in pogoje posameznih nosilcev urejanja prostora, ki so sestavni del tega OPPN.
(4) Investitor Lidl d.o.o.k.d. nosi sorazmerni del stroškov regulacij in prestavitev odvodnih jarkov v znesku 9.719,92 EUR. Investitor je navedeno obveznost dolžan poravnati pred izdajo gradbenega dovoljenja.
(5) Investitor Lidl d.o.o.k.d. nosi del stroškov za izvedbo krožišča Industrijska cona Sinja Gorica in ceste G v Industrijski coni Sinja Gorica v višini 86.882,13 EUR. Investitor je navedeno obveznost dolžan poravnati pred izdajo gradbenega dovoljenja.
XII. KOMUNALNI PRISPEVEK

39. člen

(program opremljanja stavbnih zemljišč za gradnjo)

(1) Podlaga za odmero komunalnega prispevka je Program opremljanja stavbnih zemljišč za gradnjo trgovine Lidl v Sinji Gorici, ki ga je izdelalo podjetje EVB d.o.o., Zagrebška cesta 24, Maribor, z datumom december 2007, številka projekta EVB-PO-1/07.  

(2) Za potrebe trgovine Lidl je potrebno zgraditi naslednjo komunalno opremo:

· prestaviti vodovod in ga povezati z obstoječim vodovodom v zanko,

· zadrževalnik za padavinsko vodo dolžine 70 m. 

(3) Podlage za odmero komunalnega prispevka:

· obračunsko območje je enako območju občinskega podrobnega prostorskega načrta za trgovino Lidl v Sinji Gorici;

· v območju občinskega podrobnega prostorskega načrta je velikost parcele načrtovanega  trgovskega objekta Lidl 7147 m2, bruto tlorisna površina objekta 1915 m2 in neto tlorisna površina objekta 1735 m2;

· skupni in obračunski stroški: 

· obračunski stroški za novo komunalno opremo so enaki skupnim stroškom za novo komunalno opremo. Obračunski stroški za novo komunalno opremo znašajo 95.802,50 EUR brez DDV in so naslednji:

	Komunalna oprema
	Obračunski stroški za
novo komunalno opremo
(EUR brez DDV)

	Ceste
	0,00

	Javna razsvetljava
	0,00

	Vodovodno omrežje
	52.875,00

	Kanalizacijsko omrežje za 
odpadno padavinsko vodo
	42.927,50

	Kanalizacijsko omrežje za 
odpadno komunalno vodo
	0,00

	Javne površine
	0,00

	SKUPAJ
	95.802,50


· obračunski stroški za obstoječo komunalno opremo na dan 30. 11. 2007 znašajo 34.705,78 EUR brez DDV in so naslednji: 
	Komunalna oprema
	Obračunski stroški za 
obstoječo komunalno opremo 
(EUR brez DDV)

	Ceste
	0,00

	Javna razsvetljava
	0,00

	Vodovodno omrežje
	0,00

	Kanalizacijsko omrežje za 
odpadno padavinsko vodo
	0,00

	Kanalizacijsko omrežje za 
odpadno komunalno vodo
	34.705,78

	Javne površine
	0,00

	SKUPAJ
	34.705,78


· skupni obračunski stroški, ki so osnova za odmero komunalnega prispevka, so enaki vsoti obračunskih stroškov za novo komunalno opremo in obračunskih stroškov za obstoječo komunalno opremo. Skupni obračunski stroški znašajo na dan 30.11 2007 znašajo 130.508,28 EUR brez DDV in so naslednji:

	Komunalna oprema
	Skupni obračunski stroški

(v EUR brez DDV)

	Ceste
	0,00

	Javna razsvetljava
	0,00

	Vodovodno omrežje
	52.875,00

	Kanalizacijsko omrežje za 
odpadno padavinsko vodo
	42.927,50

	Kanalizacijsko omrežje za 
odpadno komunalno vodo
	34.705,78

	Javne površine
	0,00

	SKUPAJ
	130.508,28


· preračun obračunskih stroškov komunalne opreme na m2 parcele in na m2 neto tlorisne površine: stroški opremljanja na m2 parcele znašajo 13,40 brez DDV za novo komunalno opremo in 4,86 EUR brez DDV za obstoječo komunalno opremo. Stroški opremljanja na m2 neto tlorisne površine znašajo 55,22 EUR brez DDV za novo komunalno opremo in 20,00 EUR brez DDV za obstoječo komunalno opremo. Skupni stroški opremljanja na m2 parcele so 18,26 EUR brez DDV in na m2 neto tlorisne površine 75,22 EUR brez DDV. Preračun obračunskih stroškov komunalne opreme na m2 parcele in m2 neto tlorisne površine po posamezni komunalni infrastrukturi je v programu opremljanja;
· podrobnejša merila za odmero komunalnega prispevka so: razmerje med merilom parcele in merilom neto tlorisne površine je 0,5 : 0,5, faktor dejavnosti je 1, olajšav za zavezance ni;
· stroški se indeksirajo za obdobje celih koledarskih let, ki pretečejo od 1. januarja leta po sprejemu programa opremljanja oziroma njegove morebitne zadnje indeksacije do 31. decembra leta pred izdajo odmerne odločbe.Za indeksiranje se uporabi povprečni letni indeks cen za posamezno leto, ki ga objavlja Združenje za gradbeništvo v okviru GZS, pod »gradbena dela – ostala nizka gradnja«;
· vsi stroški v odloku navedeni v EUR brez DDV. 

(4) V kolikor bo površina parcele in/ali neto tlorisna površina načrtovanega objekta večja od navedene v programu opremljanja, se obračunski stroški za obstoječo komunalno opremo povečajo za dodatne stroške, ki se jih izračuna tako, da se za razliko teh površin izračuna obračunske stroške za obstoječo komunalno opremo na podlagi izračuna v programu opremljanja. V kolikor bo površina gradbene parcele in/ali neto tlorisna površina objektov manjša od navedene v programu opremljanja, se obračunski stroški, določeni v tem odloku in programu opremljanja, ne zmanjšajo.

40. člen

(pogodba o opremljanju)

(1) Izgradnja obravnavane javne komunalne se s pogodbo med občino in investitorjem lahko preda investitorju oz. zavezancu za plačilo komunalnega prispevka v obravnavanem območju.

(2) Dogovor iz zgornjega odstavka je lahko vključen tudi v pogodbo o opremljanju oz. pogodbo o oddaji gradnje objektov in omrežij komunalne opreme ali v pogodbo o medsebojnih obveznostih v zvezi s priključevanjem objekta na komunalno infrastrukturo, v skladu s predpisi o urejanju prostora.

(3) Če se občina in zavezanec dogovorita, da bo zavezanec zgradil komunalno opremo, ki bi jo sicer morala zagotoviti občina, se zavezancu dogovorjena obveznost lahko odšteje od komunalnega prispevka vendar največ do višine, ki se za takšno vrsto komunalne opreme v posameznem obračunskem območju lahko odmeri.

(4) V primeru iz prejšnjega odstavka se zavezancu izračuna komunalni prispevek ter tak izračun navede v odločbo o odmeri komunalnega prispevka. Če med občino in zavezancem ni dogovorjeno drugače, se poračun medsebojnih obveznosti opravi pri prenosu komunalne opreme v javno last na pobudo zavezanca. 

XIII. PREHODNE IN KONČNE DOLOČBE

41. člen

(usmeritve za določitev meril in pogojev po uveljavitvi veljavnosti OPPN)

(1) S sprejetjem tega odloka prenehajo veljati določila Odloka o sprejemu zazidalnega načrta Avtomontaže v Sinji Gorici (Ur. l. SRS, št. 40/85) ter Odloka o spremembi zazidalnega načrta Avtomontaže v Sinji Gorici (Ur. l. RS, št. 28/99).

(2) Za bodoče prostorske ureditve Kovinarska Vrhnika bo potrebno izdelati nov prostorski izvedbeni akt.

42. člen

(usmeritve za določitev meril in pogojev do izvedbe OLN za javno prometno, energetsko, 
vodovodno, komunalno, vodno in drugo gospodarsko infrastrukturo v 
industrijski coni Sinja Gorica na Vrhniki (Ur. l. RS, št. 75/05))
(1)
Do izgradnje javne prometne in komunalne infrastrukture v industrijski coni Sinja Gorica se objekti in komunalna infrastruktura, predvideni s tem odlokom, navezujejo na obstoječo komunalno infrastrukturo.

(2)
Začasna prometna navezava se uredi skladno s prikazom v kartografskem delu OPPN – »Prometno tehnična situacija - začasna« (list št. 5.1.2).

43. člen

(usmeritve za določitev meril in pogojev po prenehanju veljavnosti OPPN)

Po izvedbi z OPPN predvidene prostorske ureditve so dopustna vzdrževalna dela na obstoječih objektih in napravah in postavitev enostavnih objektov, skladno z 11. členom tega odloka.

44. člen

(vpogled v OPPN)

Občinski lokacijski načrt je stalno na vpogled na pristojnem oddelku Občine Vrhnika.

45. člen

(uveljavitev)

Ta odlok začne veljati naslednji dan po objavi v Uradnem listu Republike Slovenije, objavi pa se tudi v občinskem glasilu Naš časopis.

	Št.: 350-05-18/2005 (5-08)
	Župan

	Vrhnika, dne 25. 1. 2008
	Občine Vrhnika

	
	dr. Marjan Rihar l.r.











Tržaška cesta 1,1360 VRHNIKA


tel.: 01/7555-412, fax: 01/7505-158


e-pošta: zupan.obcina@vrhnika.si








PAGE  
1

